lv lv lv lv lv lv lv lv lv lv lv de lv lv lv lv lv en lv lv ru lv lv lv fy lt lv lv hu en en lv ca sk hbs_lat es lv id lv lv lv ca lv hbs_lat lv lv lv lv fi lv lv lv lv lv lv lv lv lv lv lv lv lv ru lt en es lv id lv lv lv fi lv lv lv lv de oc en es lv lv lv lv lv lv lv lv lv lv lv lv lv lv lv lv lv lv sl es lv es lv lv lv lv lv lv lv lv nl lv lt lv en nl gl lv lv lv lv lv lv de es lv nl en lv nl en lv nl en lv nl en eo lv lv lv mn pt eu lt lv lv fr lv lv lv lv lv lv lv lv nl lv lv nl lv lv lv lv lv sl lv en lv lv ru lv lv nl lv lv lv lv
Deputāti atbalsta obligāto iemaksu veikšanu vecāku pensijai bērnu kopšanas atvaļinājuma laikā – ZZ.lv
Vārda dienas svin: Elza, Ilizana
andra.ozola@zz.lv - 02.03.2022 - 18:01
Trešdien Saeimas Sociālo un darba lietu komisijas sēdē deputāti atbalstīja ieceri no 2023.gada veikt obligātās iemaksas vecāku pensijas kapitālam bērnu kopšanas atvaļinājuma laikā.
Likumā tiks noteikts, ka valsts iemaksas pensiju, invaliditātes un bezdarba apdrošināšanai par nestrādājošo vecāku pabalsta saņēmēju veicamas no objekta, kas vienāds ar vecāku pabalsta un bērnu kopšanas pabalsta apmēra kopsummu.
Paredzēts, ka līdz ar 2023.gadu iemaksas pilnībā veiktu no speciālā budžeta, savukārt no 2025.gada sociālās iemaksas par bērnu kopšanas pabalsta apmēru veiktu no pamatbudžeta, bet par vecāku pabalstu turpinātu veikt no pamata budžeta.
Saeimas Demogrāfijas apakškomisijas priekšsēdētājs Imants Parādnieks (NA) norādīja, ka vidējā mēnešalga personai ir 1000 eiro mēnesī, salīdzinot ar bezdarbnieka pabalstu 600 eiro apmērā un vecāka pabalstu, kurš kopā ar bērnu kopšanas pabalstu ir 608 eiro. Tas nozīmē, ka iemaksu objekts bezdarbniekam ir minētie 600 eiro, savukārt vecākam iemaksas ir 171 eiro apmērā, ņemot vērā, ka apdrošināšanas likme pensijām ir 20%, viņš skaidroja.
Saturs turpināsies pēc reklāmas.
“Vecāks, kurš izaudzinājis bērnu, iepretim tam, kurš nav devies bērnu kopšanas atvaļinājumā, mēnesī saņems par 14 eiro mazāk. Proti, trīs bērnu mamma, pusotru gadu veltot bērnu audzināšanai, visu mūžu saņems par 42 eiro mazāku pensiju pie nosacījuma, ja alga bijusi 1000 eiro,” sacīja Parādnieks.
Eiropas Komisijas 2013.gada 3.jūnija ziņojumā par bērnu aprūpi, dzimumu pensiju atšķirību konstatēts, ka sieviešu saņemtā vidējā pensijā ir par 39% mazāka nekā vīriešu, turklāt mātes pienākumi palielina dzimuma pensiju atšķirību. Vienlaikus no rādītājiem arī izriet, ka mātes pienākumi rada nevienlīdzību – bērna audzināšanas rezultātā sievietēm gandrīz visās dalībvalstīs zūd pensiju priekšrocības.
Anotācijā norādīts, ka ar šo priekšlikumu neizdosies pilnībā novērst nevienlīdzību, taču iemaksu objekts būs pilns apmaksātā bērna kopšanas periodā saņemtais pabalsta apmērs. Turklāt, neraugoties uz to, ka pašlaik atbalsts vecākiem bērnu aprūpes periodā tiek finansēts no diviem avotiem, valsts pamatbudžeta un speciālā budžeta, tam ir viena funkcija – nodrošināt vecāku ar ienākumiem bērna kopšanas periodā. Tas nozīmē, ka sociālās apdrošināšanas iemaksu objektam ir jābūt vismaz šo atbalstu kopsummai.
Saturs turpināsies pēc reklāmas.
Parādnieks atzīmēja, ka saskaņā ar Finanšu ministrijas (FM) provizoriskajiem aprēķiniem 2019.gadā, sākot veikt sociālās iemaksas pilnā apmērā no abu pabalstu kopsummas, palielinātās izmaksas no speciālā budžeta pensijām aizsāksies 2058.gadā pēc izmaksu uzsākšanas ar 1,165 miljonu eiro ietekmi pirmajā gadā un ik gadu palielinoties par tādu pašu summu.
Latvijas Daudzbērnu ģimeņu apvienības valdes priekšsēdētāja Elīna Treija norādīja, ka daudzi cilvēki nemaz nezinot par esošo finansiālo netaisnību. Viņa atklāja, ka pati audzina četrus bērnus un aprēķinot secinājusi, ka zaudēs nedaudz vairāk par 100 eiro mēnesī no pensijas apmēra.
Arī Saeimas deputāte Anda Čakša (JV) ir vienisprātis ar Treiju, norādot, ka sieviete nedrīkst ciest par to, ka viņa sēž mājās ar bērnu, taču viņa atzīmēja, ka piedāvātais priekšlikums nemainīs demogrāfisko situāciju.
Saturs turpināsies pēc reklāmas.
“Man arī ir trīs bērni un nevienā brīdī man neienāca prāta parēķināt, cik eiro es zaudēšu par to, ka es palieku mājās. Mums būtu jādomā par to, kā motivēt cilvēkus nonākt līdz pirmajam bērnam un tad līdz otrajam un trešajam. Tas ir svarīgi no tādas vienādas attieksmes jautājuma, bet nebūvēsim ilūziju, ka tas risinās demogrāfiju,” pauda Čakša.
FM budžeta departamenta vadītāja Taisa Trubača vērsa uzmanību, ka līdzīgs priekšlikums par obligāto iemaksu veikšanu jau bija izskanējis iepriekš no Labklājības ministrijas budžeta sagatavošanas procesā, taču tas netika atbalstīts valdībā. Viņasprāt, par šādām izmaiņām būtu jālemj, gatavojot gadskārtējo budžeta projektu.
Steidzamības kārtā komisijas priekšsēdētājs Andris Skride (AP) aicināja noteikt desmit dienu priekšlikumu iesniegšanas termiņu likumprojekta otrajam lasījumam.
Saturs turpināsies pēc reklāmas.
Latvijas ziņas Sociālā drošība Vecākiem
Arī otrdien Latvijā gaidāms lietus un brāzmains vējš
Septembris Latvijā bijis divus grādus vēsāks par normu
Nedēļas nogalē Latvijā reģistrēts 2231 jauns Covid-19 gadījums un saņemtas ziņas par četriem mirušajiem
Pirmdienas pēcpusdienā gaidāms lielākais vējš kopš aprīļa
Zemgalē Saeimas vēlēšanās labākie rezultāti ZZS un JV
Lai komentētu, jums jāpiesakās sistēmā.
Daniils Bulajevs un Liepājas Simfoniskais orķestris
“Tautas gleznošanas studijai 65” dalībnieku radošo darbu albuma atklāšana
Sieviešu kora “Vizma” 50 gadu jubilejas koncerts
Kino. Vēsturisks spiegu trilleris “Suflieris” (2022)
Vai esat sagatavojis krājumus ziemai?
Jā, sagatavoju konservus ziemai
Nē, nopirkšu visu veikalā, kad būs nepieciešams
Jā, man ir pilns pagrabs ar kartupeļiem un dārzeņiem
Nē, man tas nav aktuāli
Lai par to domā citi
cilveks@cilveks.lv komentē Universitāte piedāvā apgūt atsevišķus studiju kursus kā klausītājam: “šitā 90ajos es uz filosofijas lekcijām universitātē piestaigāju brīvajā laikā, kad nebij naudas vai ar ko dzert un garlaicīgi.” Sep 21, 13:46
yquoceczvvoajdrkfa@kvhrw.com komentē Antiradars nepalīdzēja: “Proti, NĒ, tas nav antiradars. Tas ir radaru detektors. Antiradars neļautu policijai nomērīt aprīkotās mašīnas ātrumu.” Sep 18, 18:08
valdiskromiss@gmail.com komentē Valdība atbalsta pedagogu darba slodzes līdzsvarošanu un atalgojuma likmes paaugstināšanu: “sadales tīklu un lv valsts mežu vadība” Sep 18, 08:19
Vēlies portālā pārbaudītu un atbildīgu saturu? Atbalsti reģionālo portālu ar ziedojumu. Tas stiprinās kvalitatīvu un neatkarīgu žurnālistiku mūsu novadā.
Izvēlēties summu1 €5 €10 €20 €Cita summa
SIA "Reģionu Mediji"| Reģ. nr.: Reģ. nr.: 50103305231 | Adrese: Andrejostas iela 23, Rīga, LV-1045
Paldies, Jūsu ziedojums EUR ir pieņemts!
Jūsu atbalsts veicinās kvalitatīvas žurnālistikas attīstību Latvijas reģionos.